
Kúpna zmluva č. C-NBS1-000-074-851
podľa ustanovenia § 269 ods. 2, § 409 a nasl. zákona č. 513/1991 Z. z. Obchodný zákonník v znení neskorších predpisov (ďalej len „obchodný zákonník“)
(ďalej len „zmluva“)


Zmluvné strany

1. Kupujúci:

Názov:				Národná banka Slovenska
Sídlo:				Imricha Karvaša 1, 813 25 Bratislava
Zastúpený:			Ing. Marek Repa, riaditeľ odboru informačných technológií
IČO:				30 844 789
DIČ:				2020815654
IČ DPH:			SK2020815654
Bankové spojenie:		Národná banka Slovenska
Číslo účtu (IBAN):		SK07 0720 0000 0000 0000 1919 (pre slovenského predávajúceho)
				SK60 0720 0000 0000 0000 2129 (pre zahraničného predávajúceho)
Zriadená zákonom NR SR č. 566/1992 Zb. o Národnej banke Slovenska v znení neskorších predpisov.


(ďalej len „kupujúci“)

a

2. Predávajúci:

Obchodné meno:		<vyplní uchádzač>
Sídlo:				<vyplní uchádzač>
Zastúpený:			<vyplní uchádzač>
Zapísaný:			<vyplní uchádzač>
IČO:				<vyplní uchádzač>
DIČ:				<vyplní uchádzač>
IČ DPH:			<vyplní uchádzač>
Bankové spojenie:		<vyplní uchádzač>
Číslo účtu(IBAN):		<vyplní uchádzač>

(ďalej len „predávajúci“)
(ďalej kupujúci a predávajúci spolu ako „zmluvné strany“)

uzatváranú túto zmluvu v nasledovnom znení:




Preambula
1. Túto zmluvu uzatvárajú kupujúci a predávajúci ako výsledok realizácie obstarávania zákazky podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „Nákup multifunkčných zariadení vrátane servisu ALL IN na 48 mesiacov“.
2. Na základe vyhodnotenia ponúk bola ponuka predávajúceho vyhodnotená ako ponuka úspešného uchádzača. Vzhľadom na túto skutočnosť a predloženú ponuku predávajúceho sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.
3. Kupujúci v rámci predmetu zákazky vymedzil minimálne požiadavky na vecnú a technickú špecifikáciu predmetu plnenia tejto zmluvy, ktoré tvoria prílohu č. 1 tejto zmluvy.


Čl. I
Predmet plnenia
 1. Predávajúci sa zaväzuje dodať a predať kupujúcemu nové, nerepasované multifunkčné zariadenia (zabalené v originálnom balení od výrobcu, v prvotriednej kvalite, v bezchybnom vyhotovení a vyrobené v roku dodania) v počte a podľa špecifikácie uvedenej v prílohe č. 2 tejto zmluvy (ďalej len „tovar“) vrátane poskytovania služby ALL IN špecifikovanej v článku X tejto zmluvy v rozsahu a za podmienok ďalej dohodnutých v tejto zmluve (ďalej len „predmet plnenia“).
 2. Kupujúci sa zaväzuje riadne dodaný predmet plnenia v súlade s touto zmluvou od predávajúceho prevziať a zaplatiť cenu dohodnutú v článku III tejto zmluvy.


Čl. II
Miesto, čas a spôsob plnenia
1. [bookmark: _Hlk32237397]Miesta plnenia sú: 
· [bookmark: _Hlk100127172]Národná banka Slovenska, ústredie, I. Karvaša 1, 813 25 Bratislava;
· Národná banka Slovenska, VÚZ Bystrina, Nový Smokovec 21, 062 01 Vysoké Tatry;
· Národná banka Slovenska, expozitúra, ul. Slovenskej jednoty č.14, 041 01 Košice;
· Národná banka Slovenska,  pracovisko, Vazovova 2, 811 07 Bratislava (v prípade, že 
v čase dodávky tovaru úspešným uchádzačom nebude budova pracoviska úspešne zrekonštruovaná a skolaudovaná, budú zariadenia dodané a inštalované do budovy ústredia verejného obstarávateľa).
(ďalej spolu len „miesta plnenia“).
2. Predávajúci sa zaväzuje dodať tovar na miesto plnenia v súlade s vecnou a technickou špecifikáciu a v počte podľa prílohy č. 1 tejto zmluvy. Súčasťou dodávky tovaru je aj jeho uvedenie do prevádzky a odskúšanie funkčnosti v mieste plnenia, zaškolenie zamestnancov kupujúceho o obsluhe a používateľských nastaveniach ako aj dodanie návodov na obsluhu v slovenskom resp. v českom jazyku, certifikáty, záručné listy a pod.
3. Predávajúci dodá kupujúcemu tovar špecifikovaný v prílohe č. 1 tejto zmluvy v lehote do 50 dní od nadobudnutia účinnosti tejto zmluvy. Pre tento účel predávajúci písomne oznámi kupujúcemu minimálne 3 pracovné dni pred dodaním tovaru mená a priezviská, čísla občianskych preukazov oprávnených osôb predávajúceho pre účely vstupov do sídla kupujúceho.
4. Predávajúci je povinný dodať kupujúcemu tovar v pracovných dňoch od 7.00 h do 14.00 h.
5. Predávajúci sa zaväzuje minimálne tri pracovné dni pred dodaním tovaru e-mailom na e-mailovú adresu oprávnenej osoby upozorniť kupujúceho na dátum a čas dodávky tovaru. V prípade, že predávajúci neoznámi kupujúcemu termín dodávky tovaru, kupujúci nie je povinný prevziať dodávku tovaru v deň doručenia. Náklady spojené s odmietnutím prevzatia neoznámenej dodávky tovaru a jej opätovným doručením znáša predávajúci.
6. Termín poskytnutia služby ALL IN predávajúcim je bližšie špecifikovaný v článku X tejto zmluvy.
7. Dodanie tovaru a prevzatie tovaru kupujúcim spolu s vykonaním inštalácie a zaškolením obsluhy musí byť potvrdené písomne formou preberacieho a odovzdávacieho protokolu podpísaného poverenými zástupcami oboch zmluvných strán. Preberací a odovzdávací protokol musí obsahovať najmä, nie však výlučne, obchodné mená a sídla zmluvných strán, ich IČO, názov a identifikáciu dodaného tovaru, zhodnotenie kvality tovaru, súpis všetkých zistených vád pri preberaní predmetu plnenia kupujúcim/preberajúcim, dátum a miesto dodania predmetu plnenia, dátum a miesto vyhotovenia protokolu, meno a priezvisko, funkcie a podpisy oprávnených osôb zmluvných strán. Preberací protokol vyhotoví predávajúci/odovzdávajúci v dvoch rovnopisoch, z ktorých každá zmluvná strana obdrží po jednom rovnopise.
8. Predávajúci musí zabezpečiť, že tovar je zabalený a dopravovaný tak, aby bol dopravený do miesta plnenia bez poškodenia, v dobrom stave a v originálnych obaloch od výrobcu.
9. Kupujúci má právo odmietnuť prevziať tovar bez nároku predávajúceho uplatniť voči kupujúcemu akékoľvek sankcie a nároky na náhradu akejkoľvek škody tým spôsobenej v prípade, ak: 
· tovar bol dodaný do iného, než dohodnutého miesta plnenia podľa tejto zmluvy alebo
· tovar nie je uvedený v preberacom protokole alebo
· tovar nevykazuje požadované vlastnosti uvedené v tejto zmluve alebo nevyhovuje požiadavkám kupujúceho podľa tejto zmluvy alebo
· pri preberaní a odovzdávaní tovaru bolo zistené akékoľvek poškodenie, ktoré môže mať následok zmenu vlastností tovaru brániacu jeho použitiu alebo podstatne obmedzujúcu jeho použitie na účel podľa tejto zmluvy.
10. Kupujúci je povinný najneskôr do 7 dní od nadobudnutia účinnosti tejto zmluvy písomne formou emailu doručiť predávajúcemu zoznam kontaktných osôb oprávnených na prevzatie tovaru a to v rozsahu: meno a priezvisko, funkcia, telefónne číslo, emailová adresa (ďalej len „oprávnené osoby kupujúceho“). Každá zmena v zozname oprávnených osôb kupujúceho musí byť písomne oznámená predávajúcemu najneskôr do siedmich dní pred vykonaním zmeny.
11. Predávajúci je povinný najneskôr do 7 dní od nadobudnutia účinnosti tejto zmluvy písomne formou emailu doručiť kupujúcemu zoznam kontaktných osôb zodpovedných za plnenie predmetu plnenia(vrátane oprávnených osôb dodať tovar a poskytnúť službu ALL IN), a to v rozsahu: meno a priezvisko, telefónne číslo, emailová adresa, (ďalej len „oprávnené osoby predávajúceho“). Každá zmena v zozname oprávnených osôb predávajúceho musí byť písomne oznámená kupujúcemu najneskôr do siedmich dní pred vykonaním zmeny.
12. Zmluvné strany sa dohodli, že v prípade ak počas platnosti a účinnosti tejto zmluvy dôjde k ukončeniu výroby modelov (typov) tovarov uvedených v prílohe č. 1 tejto zmluvy zo strany výrobcu, pričom predávajúci o tejto skutočnosti nemal vedomosť a nové typy tovarov, ktoré nahrádzajú uvedené tovary v prílohe č. 1 tejto zmluvy si zachovajú minimálne požiadavky na vecnú a technickú špecifikáciu predmetu plnenia požadované kupujúcim resp. budú spĺňať vecné a technické špecifikácie tovaru uvedené v prílohe č. 1 tejto zmluvy vyššej úrovne pri zachovaní zmluvnej ceny, zmluvné strany pre tento prípad dohodnú zmenu predmetu plnenia výlučne formou písomného dodatku k tejto zmluve.

Čl. III
Cena
 1. Cena za dodanie tovaru a za poskytovanie služby ALL IN bola stanovená dohodou zmluvných strán a v súlade so zákonom NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov.
 2. Jednotkové ceny za dodanie tovarov sú uvedené v prílohe č. 2 tejto zmluvy. Paušálne poplatky za službu ALL IN sú uvedené v prílohe č. 3 tejto zmluvy. Ceny sú maximálne a záväzné počas celej doby platnosti a účinnosti zmluvy.
 3. Predávajúci vo faktúre uplatní DPH podľa všeobecne záväzného právneho predpisu účinného v čase fakturácie.
 4. V dohodnutých cenách sú zahrnuté všetky náklady predávajúceho súvisiace s plnením zmluvy, najmä doprava, inštalácia a zaškolenie obsluhy.
 5. Zmluvné strany sa dohodli, že celková cena spolu za dodanie tovaru a poskytnutie služby ALL IN je stanovená vo výške 113 000,00 eur bez DPH. V prípade vyčerpania finančného limitu podľa predchádzajúcej vety táto zmluva končí, a to aj pred dobou trvania tejto zmluvy.


Čl. IV 
Platobné podmienky
 1. Kupujúci neposkytne predávajúcemu preddavok na predmet plnenia podľa tejto zmluvy.
 2. Právo fakturovať za dodanie tovaru vzniká predávajúcemu dňom protokolárneho odovzdania a prevzatia tovaru kupujúcim. 
 3. Faktúru predávajúci vystaví do 15 dní po protokolárnom odovzdaní a prevzatí kompletného tovaru kupujúcim. 
 4. Predávajúci je rovnako povinný k faktúre priložiť kópiu preberacieho a odovzdávacieho protokolu podpísanú oboma zmluvnými stranami ako jej povinnú prílohu.
 5. Fakturácia za službu ALL IN bude prebiehať vždy ku koncu kalendárneho štvrťroka spätne na základe preukázaného stavu počtu kópií vyhotovených na dodaných tovaroch, ktorá bude neoddeliteľnou súčasťou faktúry.
 6. Zmluvné strany sa dohodli, že predávajúci bude zasielať len elektronické faktúry z e-mailovej adresy predávajúceho: <vyplní uchádzač> na e-mailovú adresu kupujúceho: faktury.ofr@nbs.sk, vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú povinné zmenu e-mailových adries bezodkladne oznámiť písomne druhej zmluvnej strane, s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Predávajúci nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
 7. [bookmark: _Hlk110354077]V prípade, že faktúra nebude po vecnej a formálnej stránke správne vyhotovená alebo nebude obsahovať všetky údaje podľa aktuálne platného zákona o dani z pridanej hodnoty alebo bude obsahovať nesprávne údaje, kupujúci ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry kupujúcemu. <text tohto bodu platí pre domáceho predávajúceho, ktorý je platiteľom DPH, domáci predávajúci, ktorý nie je platiteľom DPH a  zahraničný predávajúci text tohto bodu odstráni>
 8. Faktúra je splatná do 30 dní odo dňa jej doručenia kupujúcemu bezhotovostným prevodom na účet predávajúceho. Za deň splnenia peňažného záväzku sa považuje deň odpísania dlžnej sumy z účtu kupujúceho v prospech účtu predávajúceho.
 9. Kupujúci k dohodnutej cene uplatní DPH podľa zákona o dani z pridanej hodnoty. <text tejto vety platí pre domáceho predávajúceho, ktorý je platiteľom DPH, domáci predávajúci, ktorý nie je platiteľom DPH a zahraničný predávajúci túto vetu odstráni>
 10. Predávajúci, ktorý uvedie na faktúre daň z pridanej hodnoty sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúce zo všeobecne záväzného právneho predpisu je podstatným porušením zmluvy a dôvodom na okamžité odstúpenie kupujúceho od tejto zmluvy. (Text platí pre tuzemského predávajúceho, zahraničný predávajúci tento text odstráni).
 11. Predávajúci najneskôr do doby vyhotovenia prvej faktúry predloží kupujúcemu originál potvrdenia o mieste svojej daňovej rezidencie alebo jeho úradne overenú fotokópiu. Počas trvania zmluvy predávajúci predmetné potvrdenie predloží kupujúcemu na začiatku každého nového zdaňovacieho obdobia. Predávajúci vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti kupujúceho bezodkladne písomne informovať. Predávajúci vyhlasuje, že je konečným príjemcom dohodnutej ceny uvedenej v článku III zmluvy. (Text platí pre zahraničného predávajúceho, tuzemský predávajúci tento text odstráni).
 12. Predávajúci nie je oprávnený previesť práva a povinnosti vyplývajúce pre neho z tejto zmluvy ani ich časti, na inú osobu. Predávajúci ďalej nie je oprávnený postúpiť a ani založiť akékoľvek svoje pohľadávky voči kupujúcemu vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Predávajúci nie je oprávnený jednostranne započítať akúkoľvek svoju pohľadávku voči kupujúcemu vzniknutú z akéhokoľvek dôvodu proti pohľadávke kupujúceho voči predávajúcemu vzniknutej na základe alebo v súvislosti s touto zmluvou.


Čl. V
Vlastnícke právo a nebezpečenstvo škody
 1. Vlastníkom tovaru je predávajúci, ktorý znáša nebezpečenstvo škody na ňom.
 2. Prevzatím tovaru kupujúcim prechádza na kupujúceho nebezpečenstvo škody na tovare a kupujúci zároveň nadobúda vlastnícke právo k tovaru. 


Čl. VI
Zodpovednosť za vady a záručné podmienky
1. Predávajúci je povinný dodať tovar a poskytnúť službu ALL IN v množstve a kvalite v súlade s touto zmluvou. 
2. Zodpovednosť za vady sa bude riešiť v zmysle príslušných ustanovení § 422 až § 442 Obchodného zákonníka.
3. Predávajúci zodpovedá za vady tovaru a za to, že predmet plnenia je zhotovený podľa príslušných STN, STN EN, označenie CE na tovare a podmienok tejto zmluvy a že počas platnosti zmluvy bude mať vlastnosti dohodnuté v tejto zmluve alebo vlastnosti obvyklé pre riadne užívanie tovaru. Vady zistené počas preberacieho konania bude kupujúci písomne uplatňovať v preberacom protokole s určením termínu ich odstránenia. Predávajúci počas záručnej doby takisto zodpovedá za akékoľvek vady tovaru, ktoré sa preukážu po jeho prebratí kupujúcim.
4. V prípade vzniknutých vád na dodanom tovare počas záručnej doby predávajúci bezplatne odstráni zistené vady resp. vykoná opravu. V prípade opravy vyžadujúcej výmenu súčiastok, prípadne celých komponentov na tovare v rámci výkonu záručného servisu predávajúci zabezpečí na svoje náklady nové originálne náhradné diely. 
5. Predávajúci poskytuje na dodaný tovar záruku v trvaní 48 mesiacov odo dňa  prevzatia tovaru kupujúcim. Záruka sa nevzťahuje na vady, ktoré vznikli nesprávnou manipuláciou s predmetom  plnenia kupujúcim.
6. Predávajúci sa zaväzuje poskytnúť kupujúcemu záručný servis na predmet  plnenia s nástupom servisného technika v zmysle článku X bodu 4 tejto zmluvy.
7. V prípade, ak vadu nie je možné odstrániť v lehote do siedmich dní odo dňa nahlásenia vady, zaväzuje sa predávajúci poskytnúť kupujúcemu bezodkladne náhradný tovar po dobu trvania opravy bezodplatne, zodpovedajúci špecifikácii uvedenej v prílohe č. 1 k tejto zmluve, ak sa zmluvné strany písomne nedohodnú inak. O odovzdaní a prevzatí náhradného tovaru bude spísaný preberací protokol.
8. V prípade, ak vadu tovaru nie je možné odstrániť v lehote 30 dní odo dňa nahlásenia vady predávajúci sa zaväzuje dodať kupujúcemu nový tovar zodpovedajúci špecifikácii uvedenej v prílohe č. 1 k tejto zmluve. O odovzdaní a prevzatí nového tovaru bude spísaný preberací protokol.
9. V prípade, ak predávajúci po nahlásení vady tovaru dodá kupujúcemu náhradný tovar a následne preukáže, že vada tovaru bola spôsobená nesprávnou manipuláciou kupujúcim, je oprávnený požadovať od kupujúceho náhradu nákladov súvisiacich s vykonanou opravou, ako aj náklady súvisiace s dodaním náhradného tovaru.


Čl. VII
Subdodávatelia a register partnerov verejného sektora
1. K realizácii predmetu plnenia môže predávajúci použiť aj tretie osoby, tzv. subdodávateľov. Predávajúci potvrdzuje, že v prílohe č. 4 tejto zmluvy uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Predávajúci je povinný písomne oznámiť kupujúcemu akúkoľvek zmenu údajov o subdodávateľovi uvedených v predchádzajúcej vete do troch pracovných dní odo dňa uskutočnenia tejto zmeny. Poskytnutie predmetu  plnenia prostredníctvom subdodávateľa nezbavuje predávajúceho povinnosti a zodpovednosti za riadne plnenie predmetu  plnenia v zmysle tejto zmluvy.
2. V prípade zmeny subdodávateľa je predávajúci povinný písomne oznámiť kupujúcemu údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej štyri pracovné dni pred jeho plánovaným využitím. Počas trvania tejto zmluvy je predávajúci oprávnený zmeniť subdodávateľa uvedeného v prílohe č. 4  tejto zmluvy výlučne na základe predchádzajúceho písomného oznámenia predávajúceho a súčasne písomného odsúhlasenia kupujúceho.
3. Predávajúci je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
4. Za účelom preukázania splnenia povinnosti v zmysle prechádzajúceho bodu tohto článku zmluvy je predávajúci povinný kedykoľvek na výzvu kupujúceho bezodkladne, najneskôr však do 3 pracovných dní, predložiť kupujúcemu všetky zmluvy so subdodávateľmi identifikovanými v prílohe č. 2 tejto zmluvy, resp. následne zmenenými postupom podľa bodu 10 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť predávajúci.
5. V prípade, ak predávajúci poruší povinnosť v zmysle bodu 3 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má kupujúci právo na zmluvnú pokutu od predávajúceho vo výške 5.000,- eur (slovom päťtisíc eur) bez DPH za každé jednotlivé porušenie tejto zákonom ustanovenej povinnosti.


Čl. VIII
Spolupôsobenie kupujúceho
Kupujúci zabezpečí predávajúcemu prístup do všetkých priestorov, v ktorých sa má tovar inštalovať a umožní mu po dobu plnenia nerušene vykonávať práce vymedzené v predmete plnenia tejto zmluvy na základe vzájomnej dohody poverených zástupcov oboch zmluvných strán.


Čl. IX
Povinnosti a zodpovednosť predávajúceho
1. Predávajúci dodá tovar vo vlastnom mene, na svoje náklady, na vlastnú zodpovednosť a na vlastné nebezpečenstvo. Predávajúci sa zaväzuje po dodaní tovaru, inštalácii a zaškolení obsluhy upratať dotknuté priestory a na vlastné náklady odstrániť vzniknutý odpad pri dodávke, uvedení tovaru do prevádzky.
2. Predávajúci sa zaväzuje pri realizácii predmetu plnenia dodržiavať všetky opatrenia v oblasti BOZP a PO, oznámiť termín začatia plnenia a osobné údaje zamestnancov predávajúceho (meno, dátum narodenia a číslo občianskeho preukazu) minimálne tri dni vopred z dôvodu zabezpečenia školení zamestnancov predávajúceho metodikom OPP a BOZP kupujúceho a z dôvodu zabezpečenia vstupov do priestorov kupujúceho.
3. Predávajúci podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané predávajúcim alebo jeho subdodávateľmi v súlade s právnym poriadkom Slovenskej republiky. V prípade, ak predávajúci poruší svoj záväzok uvedený v predchádzajúcej vete, považuje sa to za podstatné porušenie tejto zmluvy zo strany predávajúceho.


Čl. X
Služba ALL IN
1. Predávajúci sa zaväzuje poskytovať pre kupujúceho po celú dobu trvania tejto zmluvy odo dňa prevzatia tovaru kupujúcim jeho plnú prevádzkovú schopnosť za paušálny poplatok uvedený v prílohe č. 3 tejto zmluvy, t. j. vykonávať pravidelnú údržbu a opravy dodaného tovaru ako aj zabezpečovať dodávky spotrebného materiálu spolu s papierom, tzv. služba ALL IN.
2. Služba ALL IN zahŕňa dodávky spotrebného materiálu – tonerov a papiera min. 80 g/m² (parametre papiera musia spĺňať požiadavky výrobcu dodaného tovaru), pravidelnú údržbu a servis dodaných tovarov (pravidelné servisné prehliadky minimálne raz za tri mesiace), opravy chýb a porúch, ktoré vzniknú opotrebovaním dielov, výmeny náhradných dielov s deklarovanou životnosťou, prácu a dopravu technika, reakčnú dobu (fyzický nástup technika na odstránenie nahlásenej poruchy predmetného tovaru), poskytnutie primeraného náhradného tovaru v prípade jeho nefunkčnosti, likvidáciu opotrebovaných spotrebných materiálov a chybných náhradných dielov, zabezpečenie presunov tovaru v rámci miest plnenia podľa požiadaviek kupujúceho na dopravné náklady predávajúceho.
3. Miestom dodania spotrebného materiálu v zmysle bodu 2 tohto článku zmluvy je  miesto plnenia uvedené v článku II bod 1 tejto zmluvy. Predávajúci sa zaväzuje dodať spotrebný materiál do konkrétneho miesta plnenia a v množstve podľa požiadavky kupujúceho.
4. V rámci služby ALL IN od nahlásenia vady kupujúcim oprávneným osobám predávajúceho, za účelom zabezpečenia plnej prevádzkovej schopnosti dodaných tovarov, je definovaný časový rozvrh zásahu technika predávajúceho nasledovne:
· pri nahlásení poruchy do 12.00 h pracovného dňa – nástup technika do štyroch hodín;
· pri nahlásení poruchy od 12.00 h do 16.00 h v pracovných dňoch – nástup technika do 9.00 h nasledujúceho pracovného dňa;
· v prípade nefunkčnosti dodaného tovaru poskytnutie primeraného náhradného zariadenia do siedmich pracovných dní od nahlásenia poruchy, ak nebola možnosť uvedenia do prevádzky pôvodného dodaného tovaru;
· dodávky spotrebného materiálu – toner najneskôr do 24 hodín od nahlásenia potreby výmeny a papier maximálne do 48 hodín od nahlásenia potreby dodávky.
5. Zoznam dodaných tovarov, na ktoré sa vzťahuje služba ALL IN vrátane paušálnych poplatkov sú podrobne definované v prílohe č. 3 tejto zmluvy.


Čl. XI
Zmluvné sankcie
 1. V prípade nedodržania dohodnutého termínu dodania tovaru (jeho časti) v zmysle článku II tejto zmluvy, je kupujúci oprávnený od predávajúceho požadovať zaplatenie zmluvnej pokuty:
1.1. vo výške 0,02 % z ceny nedodaného predmetu plnenia  bez DPH uvedenej v prílohe č. 2 tejto zmluvy za každý deň omeškania a pre celkovú dĺžku omeškania do 1 mesiaca.
1.2. vo výške 0,05 % z ceny nedodaného predmetu  plnenia bez DPH uvedenej v prílohe č. 2 tejto zmluvy za každý deň omeškania za omeškanie trvajúce viac ako 1 mesiac.
 2. V prípade nedodržania termínu úhrady faktúry uhradí kupujúci predávajúcemu úrok z omeškania vo výške 0,02 % z neuhradenej sumy bez DPH za každý deň omeškania.
 3. V prípade nedodržania dohodnutého termínu poskytovania služby ALL IN podľa článku X bodu 3 tejto zmluvy, má kupujúci nárok uplatniť si voči predávajúcemu zmluvnú pokutu vo výške 5% z ceny bez DPH služby ALL IN za zodpovedajúce štvrťročné obdobie predmetného tovaru za omeškanie o každú začatú hodinu.
 4. V prípade, ak predávajúci poruší svoju povinnosť podľa článku IX bodu 3 tejto zmluvy a kontrolný orgán uloží kupujúcemu pokutu za porušenie zákazu prijať prácu alebo službu podľa § 7b ods. 5 zákona 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa predávajúci zaväzuje uhradiť kupujúcemu zmluvnú pokutu v sume rovnajúcej sa pokute uloženej predávajúcemu kontrolným orgánom, a to do siedmich dní odo dňa jej uplatnenia u predávajúceho kupujúcim.
 5. Zmluvné strany sa dohodli, že kupujúci je oprávnený popri nároku na zmluvnú pokutu podľa tohto článku tejto zmluvy žiadať od predávajúceho aj náhradu škody v celom rozsahu, ktorá mu takýmto porušením povinnosti vznikla.
 6. Splatnosť zmluvných pokút v zmysle tejto zmluvy je do 14 dní odo dňa doručenia daňového dokladu predávajúcemu, ak nie je v zmluve uvedené inak.


Čl. XII
Doba trvania zmluvy a ukončenie zmluvy
1. Táto zmluva sa uzatvára na dobu určitú, a to na obdobie 48 mesiacov od posledného prevzatia tovaru kupujúcim, ak nie je v zmluve uvedené inak. 
2. Zmluvu je možné ukončiť z týchto dôvodov: 
a) písomnou dohodou zmluvných strán,
b) písomnou výpoveďou s jednomesačnou výpovednou lehotou bez udania dôvodu zo strany kupujúceho,
c) písomným odstúpením od zmluvy ktoroukoľvek zo zmluvných strán v prípade podstatného porušenia tejto zmluvy,
d) písomným odstúpením od zmluvy zmluvnou stranou v prípadoch výslovne uvedených v tejto zmluve.
3. Za podstatné porušenie tejto zmluvy zo strany kupujúceho sa považuje neuhradenie faktúry do 30 dní po lehote splatnosti.
4. Za podstatné porušenie tejto zmluvy zo strany predávajúceho sa považuje:
a) porušenie daňovej povinnosti podľa čl. IV bodu 10 tejto zmluvy,
b) iné porušenia zmluvy v zmluve definované ako podstatné porušenie tejto zmluvy. 
5. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy.
6. Účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane. 
7. Výpovedná lehota podľa bodu 2 písm. b) tohto článku zmluvy začína plynúť prvým dňom nasledujúceho mesiaca po doručení výpovede druhej zmluvnej strane.
8. Kupujúci môže odstúpiť od tejto zmluvy v súlade s § 19 zákona o verejnom obstarávaní.


Čl. XIII
Vyššia moc
Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, že toto neplnenie je v dôsledku vyššej moci. Pre účely tejto zmluvy sa za vyššiu moc považujú prekážky, ktoré nie sú závislé od vôle povinnej zmluvnej strany, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy (požiar, záplavy) a pod.
Tá zmluvná strana, ktorá sa odvolá na vyššiu moc, je povinná oznámiť to druhej zmluvnej strane najneskôr do 5 dní od vzniku tejto skutočnosti a môže požiadať o prípadnú úpravu podmienok zmluvy. 
Na požiadanie zmluvnej strany, ktorej boli oznámené okolnosti vyššej moci je povinná dotknutá zmluvná strana  predložiť hodnoverný dôkaz.
Ak nedôjde k dohode o úprave podmienok zmluvy, má zmluvná strana, ktorá sa odvolala na vyššiu moc, právo odstúpiť od tejto zmluvy.

Čl. XIV
Povinnosť mlčanlivosti

Predávajúci sa zaväzuje zachovávať mlčanlivosť o všetkých informáciách a údajoch, ktorých zverejnenie by mohlo poškodiť záujmy kupujúceho. Táto povinnosť mlčanlivosti sa vzťahuje aj na subdodávateľov predávajúceho,  nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je predávajúci povinný uhradiť kupujúcemu ním zavinenú preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je predávajúci povinný uhradiť kupujúcemu zmluvnú pokutu vo výške 5 000 eur za každý dokázaný prípad zneužitia interných informácií a údajov. Táto zmluvná pokuta je splatná do 30 dní od písomného oznámenia kupujúceho o zistení porušenia záväzku podľa tohto článku zmluvy. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy

Čl. XV
Spoločné a záverečné ustanovenia
 1. Zmluvné strany sa dohodli, že písomná korešpondencia bude posielaná na adresy uvedené v záhlaví tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade, že doporučenú zásielku zaslanú na adresu druhej zmluvnej strany pošta vráti ako neprevzatú v úložnej lehote, považuje sa za deň doručenia posledný deň úložnej lehoty. V  prípade odmietnutia prevzatia doporučenej zásielky druhou zmluvnou stranou, sa bude zásielka dňom odmietnutia prevzatia považovať za doručenú. 
 2. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
 3. Zmluvné strany vyhlasujú, že v čase uzavretia tejto zmluvy im nie sú známe žiadne okolnosti, ktoré by bránili alebo vylučovali uzavretie takejto zmluvy, resp. ktoré by mohli byť vážnou prekážkou jej plnenia.
 4. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami Obchodného zákonníka a ďalšími všeobecne záväznými právnymi predpismi právneho poriadku platného na území Slovenskej republiky.
 5. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
 6. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným ustanovením, ktoré je mu svojím významom a účelom najbližšie.
 7. Neoddeliteľnou súčasťou tejto zmluvy sú:
Príloha č. 1:	Vecná a technická špecifikácia predmetu plnenia s určením množstva a miesta plnenia;
Príloha č. 2:	Cenová ponuka predávajúceho na dodanie tovarov;
Príloha č. 3:	Zoznam tovarov, na ktoré sa vzťahuje služba ALL IN s uvedenými paušálnymi poplatkami;
Príloha č. 4:	Zoznam subdodávateľov predávajúceho.
 8. Zmeny a doplnenia tejto zmluvy je možné vykonať len formou písomného dodatku, ktorý podpíšu oprávnení zástupcovia obidvoch zmluvných strán v súlade so zákonom o verejnom obstarávaní.
 9. Zmluva je vyhotovená v piatich rovnopisoch, z toho tri rovnopisy obdrží kupujúci a dva rovnopisy predávajúci.
 10. Táto zmluva nadobúda platnosť a je pre zmluvné strany záväzná odo dňa jej podpisu oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) kupujúceho (§ 47a ods. 1 Občianskeho zákonníka v spojení s § 1 ods.2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
 11. Táto zmluva patrí medzi povinne zverejňované zmluvy (vrátane dodatkov zmluvy) podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2. Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Predávajúci súhlasí so zverejnením tejto zmluvy vrátane jej prípadných dodatkov a faktúr predávajúceho doručených kupujúcemu, pričom predávajúci tiež disponuje písomným súhlasom inej dotknutej osoby (osoby konajúcej za predávajúceho) na zverejnenie jej údajov v tejto zmluve a vo faktúrach predávajúceho doručených kupujúcemu, a to zverejnenie kupujúcim počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
 12. Kupujúci pri spracúvaní osobných údajov poskytnutých predávajúcim pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov 
a Nariadením Európskeho parlamentu a Rady (EÚ) č. 2016/679 z 27. apríla 2016 
o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese kupujúceho: https://www.nbs.sk/sk/ochrana-osobnych-udajov.
 13. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.





	V Bratislave, dňa				V ............................., dňa 

Kupujúci					Predávajúci



             ...........................................                                       	 .........................................
Ing. Marek Repa      				<vyplní uchádzač>
riaditeľ odboru informačných technológii
   	Národná banka Slovenska

Príloha č. 1 ku Kúpnej zmluve č. C-NBS1-000-074-851 

Vecná a technická špecifikácia predmetu plnenia s určením požadovaného množstva a miesta plnenia

[bookmark: MF1]1.
Multifunkčné digitálne zariadenie – samostatne stojace na kolieskach – farebná tlač do veľkosti papiera A3 (kopírovanie, sieťová tlačiareň, sieťový skener) – v počte 13 ks kusov.
Názov  tovaru: <vyplní uchádzač>
	Parameter
	Hodnota technického parametra požadovaná verejným obstarávateľom
	Hodnota technického parametra ponúkaná uchádzačom

	Technológia tlače
	Farebná, laser 
	<vyplní uchádzač>

	Prevedenie
	Zariadenie samostatne stojace na kolieskach
	<vyplní uchádzač>

	Podávač dokumentov
	Obojstranný podávač originálov na min. 100 listov 80 g/m²
	<vyplní uchádzač>

	Zásobníky papiera vstupné 
	4x univerzálne pre A4, A3 (na min. 2000 listov80 g/m²), 
1x univerzálny ručný pre A5,A4,A3 (na min 100 listov pri 80g/m2),obálky
	<vyplní uchádzač>

	Výstupná kapacita papiera samotného zariadenia (bez finišera)
	1x na min. 500 listov 80 g/m²
	<vyplní uchádzač>

	Výstupné spracovanie

	Min. parametre: externý finišer s dvoma priečinkami, zošívanie na min. 50 listov v rohoch a pozdĺžne, triedenie odsadením, dierovanie na 4 diery, celková kapacita min. 2000 listov, (pri80 g/m²)
	<vyplní uchádzač>

	Veľkosť papiera
	do A3
	<vyplní uchádzač>

	Pamäť
	Min. 4 GB RAM + 250 GB HDD
	<vyplní uchádzač>

	Podporovaná gramáž papiera
	Min. v rozsahu 65 – 280 g/m²
	<vyplní uchádzač>

	Rýchlosť tlače
	Čb. aj farebne min. : 35 strán/min. vo formáte A4, 17 strán/min. vo formáte A3
	<vyplní uchádzač>

	Špecifikácia
	Automatická obojstranná tlač a kopírovanie
	<vyplní uchádzač>

	Doba zahriatia z úsporného režimu
	Do 25 sek. 
	<vyplní uchádzač>

	Rýchlosť vytlačenia prvej strany
	Farebne do max. 8 sek. a čb. do max. 5sek.
	<vyplní uchádzač>

	Nastavenie počtu kópii
	Minimálne v rozsahu 1 – 999 so spätným odpočítavaním
	<vyplní uchádzač>

	Zoom
	Minimálne v rozsahu 25-400%, možnosť po 1%
	<vyplní uchádzač>

	Rozlíšenie
	Minimálne pri kopírovaní 600x600 dpi, min. pri tlači 1200x1200 dpi
	<vyplní uchádzač>

	Funkcionalita USB
	Priama tlač z USB, sken na USB
	<vyplní uchádzač>

	Skenovanie
	Obojstranné farebné skenovanie, rozlíšenie min. 600x600 dpi, rýchlosť min. 70 farebných skenov/min. jednostranne cez podávač dokumentov pri rozlíšení 300x300dpi, formáty min. PDF, JPG, TIFF, sieťové skenovanie
	<vyplní uchádzač>

	Rozhranie
	Min. USB 2.0, LAN – Ethernet 10/100/1000 baseT, sieťový DHCP klient, WLAN – 802.11 b/g/n, podpora WiFi 6
	<vyplní uchádzač>

	Manažment a monitoring
	Podpora monitorovania a ovládania zariadenia pomocou protokolu SNMPv3. Zabezpečenie vzdialenej správy prostredníctvom protokolu HTTPS. Podpora Embedded terminálu SW YSoft SafeQ6.  
	<vyplní uchádzač>

	Min. kompatibilita s OS
	Windows 10 (32 a 64 bit.)
	<vyplní uchádzač>

	Tlačové jazyky
	Min.: PCL6, PostScript3, priama tlač PDF
	<vyplní uchádzač>

	Display
	Ovládací dotykový displej 
	<vyplní uchádzač>

	ID kódy

	Podpora tlače pomocou ID kódov, (zabudovaná, alebo realizovaná externe pripojiteľným modulom čítačky ID kariet, v prípade externého modulu tento nie je súčasťou dodávky)
	<vyplní uchádzač>

	Kapacita tonerov
	(C,M,Y,K) na min. 20 000 strán pre každú farbu
	<vyplní uchádzač>

	Súprava spotrebných materiálov
	Kompletná súprava originálnych a plnohodnotných spotrebných materiálov podľa špecifikácie výrobcu zariadenia (tonery, valce, ...)
	<vyplní uchádzač>

	Ostatné
	Doprava, inštalácia, zaškolenie obsluhy a zaškolenie technikov IT ohľadne používateľských nastavení v cene zariadenia, nové a nerepasované zariadenia 
	<vyplní uchádzač>


Maximálna cena do 7000 EUR s DPH / kus 

Miesto dodania tovaru / počet kusov: 
· ústredie Národnej banky Slovenska, ulica Imricha Karvaša  č.1, 813 25 Bratislava v počte 12 kusov;
· budova Národnej banky Slovenska, Vazovova  č.2, 811 07 Bratislava v počte 1 kus 
(v prípade neukončenej rekonštrukcie budovy bude zariadenie inštalované v budove ústredia NBS, ulica Imricha Karvaša  č.1, 813 25 Bratislava).


[bookmark: MF2]2.
Multifunkčné digitálne zariadenie – stolové – farebná tlač  (kopírovanie, sieťová tlačiareň, sieťový skener ) v  počte 2 kusy. 
Názov tovaru: <vyplní uchádzač>
	Parameter
	Hodnota technického parametra požadovaná verejným obstarávateľom
	Hodnota technického parametra ponúkaná uchádzačom

	Technológia tlače
	Farebná, laser 
	<vyplní uchádzač>

	Obojstranný podávač originálov
	Na min. 35 listov (pri 80 g/m²)
	<vyplní uchádzač>

	Vstupné zásobníky
	Kazeta na min. 200 listov/A4, ručný podávač na min. 50 listov/A4 (pri 80 g/m²)
	<vyplní uchádzač>

	Výstupná kapacita papiera 
	Min. 150 listov 80 g/m² 
	<vyplní uchádzač>

	Špecifikácia
	Obojstranná tlač a kopírovanie, duplexná jednotka
	<vyplní uchádzač>

	Veľkosť papiera
	Do A4
	<vyplní uchádzač>

	Podporovaná veľkosť papiera
	A4, A5, A6, obálky
	<vyplní uchádzač>

	Pamäť
	Min.256 MB 
	<vyplní uchádzač>

	Rozmery v mm
	Max. (Š x V x H) : 540 x 540 x 540
	<vyplní uchádzač>

	Podporovaná gramáž papiera 
	Min. v rozsahu 65 – 160 g/ m² 
	<vyplní uchádzač>

	Rýchlosť tlače a kopírovania
	Minimálne 20 strán/min 
	<vyplní uchádzač>

	Doba zahriatia z úsporného režimu
	Do 30 sek. 
	<vyplní uchádzač>

	Rýchlosť vytlačenia prvej strany
	Max. do 14 sek. 
	<vyplní uchádzač>

	Nastavenie počtu kópii
	Min. v rozsahu1 – 99
	<vyplní uchádzač>

	Zoom
	Min v rozsahu 25– 400%, krok po 1%
	<vyplní uchádzač>

	Minimálne rozlíšenie
	Kopírovania 600x600 dpi, tlače 1200x1200 dpi 
	<vyplní uchádzač>

	Skenovanie

	Obojstranné farebné skenovanie min. do 600x600 dpi, formáty minimálne PDF, JPG, TIFF, sieťové skenovanie
	<vyplní uchádzač>

	Rýchlosť skenovania
	Minimálne 10 strán čiernobielo aj farebne za minútu
	<vyplní uchádzač>

	Rozhranie 
	Minimálne: USB 2.0, LAN – Ethernet 10/100 baseT, sieťový DHCP klient
	<vyplní uchádzač>

	Manažment a monitoring
	Podpora monitorovania a ovládania zariadenia pomocou protokolu SNMPv3. Zabezpečenie vzdialenej správy prostredníctvom protokolu HTTPS. Podpora Embedded terminálu SW YSoft SafeQ6. 
	<vyplní uchádzač>

	Min. kompatibilita s OS
	Windows 10 (32 a 64 bit.) 
	<vyplní uchádzač>

	Tlačové jazyky
	Min. PCL6, PostScript3 
	<vyplní uchádzač>

	Kapacita tonerov
	Na min. 5000 strán pri 5% pokrytí A4
	<vyplní uchádzač>

	Súprava spotrebných materiálov
	Kompletná súprava originálnych a plnohodnotných spotrebných materiálov podľa špecifikácie výrobcu zariadenia (tonery, valce, ...)
	<vyplní uchádzač>

	Ostatné
	Doprava, inštalácia, zaškolenie obsluhy a zaškolenie technikov IT ohľadne používateľských nastavení v cene zariadenia, nové a nerepasované  zariadenie
	<vyplní uchádzač>


Maximálna cena do 1000 EUR s DPH / kus 

[bookmark: _Hlk100126279]Miesto dodania tovaru / počet kusov: 
· budova Národnej banky Slovenska, Vazovova  č.2, 811 07 Bratislava v počte 1 kus 
(v prípade neukončenej rekonštrukcie budovy bude zariadenie inštalované v budove ústredia NBS, ulica Imricha Karvaša  č.1, 813 25 Bratislava);
· VÚZ Bystrina, ulica Nový Smokovec 21, 062 01,  Starý Smokovec v počte 1 kus.

[bookmark: MF5]3.
Multifunkčné digitálne zariadenie – stolové – čiernobiela tlač (kopírovanie, sieťová tlačiareň, sieťový skener ) – v počte 2 kusy
Názov : <vyplní uchádzač>
	Parameter
	Hodnota technického parametra požadovaná verejným obstarávateľom
	Hodnota technického parametra ponúkaná uchádzačom

	Technológia tlače
	Čiernobiela, laser 
	<vyplní uchádzač>

	Obojstranný podávač originálov
	Na min. 50 listov (pri 80 g/m²)
	<vyplní uchádzač>

	Vstupné zásobníky
	Kazeta na min. 200 listov/A4, ručný podávač na min. 50 listov/A4 (pri 80 g/m²)
	<vyplní uchádzač>

	Výstupná kapacita papiera 
	Na min. 100 listov 80 g/m²
	<vyplní uchádzač>

	Špecifikácia
	Obojstranná tlač a kopírovanie, duplexná jednotka
	<vyplní uchádzač>

	Veľkosť papiera
	Do A4
	<vyplní uchádzač>

	Podporovaná veľkosť papiera
	A4, A5, A6, obálky
	<vyplní uchádzač>

	Pamäť
	Min.128 MB
	<vyplní uchádzač>

	Rozmery v mm
	Max. (Š x V x H) : 540 x 540 x 540
	<vyplní uchádzač>

	Podporovaná gramáž papiera 
	Min. v rozsahu 65 – 160 g/ m²
	<vyplní uchádzač>

	Rýchlosť tlače a kopírovania
	Minimálne 25 strán/min 
	<vyplní uchádzač>

	Doba zahriatia z úsporného režimu
	Do 35 sek.
	<vyplní uchádzač>

	Rýchlosť vytlačenia prvej strany
	Max. do 10 sek.
	<vyplní uchádzač>

	Nastavenie počtu kópii
	Minimálne v rozsahu 1 – 99
	<vyplní uchádzač>

	Zoom
	Minimálne v rozsahu 25– 400%, krok po 1%
	<vyplní uchádzač>

	Minimálne rozlíšenie
	Kopírovania 600x600 dpi, tlače 1200x1200 dpi 
	<vyplní uchádzač>

	Skenovanie
	Obojstranné farebné skenovanie min. do 600x600 dpi, formáty minimálne PDF, JPG, TIFF, sieťové skenovanie
	<vyplní uchádzač>

	Rýchlosť skenovania
	Minimálne 10 strán čiernobielo aj farebne za minútu
	<vyplní uchádzač>

	Rozhranie 
	Minimálne: USB 2.0, LAN – Ethernet 10/100 baseT, sieťový DHCP klient
	<vyplní uchádzač>

	Manažment a monitoring
	Podpora monitorovania a ovládania zariadenia pomocou protokolu SNMPv3. Zabezpečenie vzdialenej správy prostredníctvom protokolu HTTPS. Podpora Embedded terminálu SW YSoft SafeQ6.  
	<vyplní uchádzač>

	Min. kompatibilita s OS
	Windows 10 (32 a 64 bit.)
	<vyplní uchádzač>

	Tlačové jazyky
	min. PCL6, PostScript3 
	<vyplní uchádzač>

	Kapacita tonera
	Na min. 5000 strán pri 5% pokrytí A4
	<vyplní uchádzač>

	Súprava spotrebných materiálov
	Kompletná súprava originálnych a plnohodnotných spotrebných materiálov podľa špecifikácie výrobcu zariadenia (toner, valec, ...)
	<vyplní uchádzač>

	Ostatné
	Doprava, inštalácia, zaškolenie obsluhy a zaškolenie technikov IT ohľadne používateľských nastavení v cene zariadenia, nové a nerepasované  zariadenia
	<vyplní uchádzač>


Maximálna cena do 800 EUR s DPH / kus 

Miesto dodania tovaru / počet kusov: 
· [bookmark: _Hlk100294160]expozitúra Národnej banky Slovenska Slovenskej jednoty č.14, 041 01, Košice, v počte 2 kusy.
[bookmark: _Hlk100234695]POZNÁMKA: Parametre sú uvedené nasledovne pre všetky kopírovacie zariadenia:
· list = xerografický papier pri hmotnosti 80 g/m²
· kapacita tonerov = životnosť pri 5 % pokrytí dokumentu A4
· [bookmark: _Hlk32389233]list papiera formátu A3 = 2x list papiera formátu A4


Príloha č. 2 ku Kúpnej zmluve č. C-NBS1-000-074-851 

Ceny za dodanie tovarov

	Por. č.
	Názov / typ tovaru
	Počet kusov
	Jednotková cena za tovar v eurách bez DPH 
	Cena spolu v eurách bez DPH

	1.
	<názov vyplní uchádzač>/
Multifunkčné digitálne zariadenie – samostatne stojace na kolieskach – farebná tlač do veľkosti papiera A3 (kopírovanie, sieťová tlačiareň, sieťový skener)
	13
	<vyplní uchádzač>
	<vyplní uchádzač>

	2.
	< názov vyplní uchádzač>/
Multifunkčné digitálne zariadenie – stolové – farebná tlač  (kopírovanie, sieťová tlačiareň,   sieťový skener )
	2
	<vyplní uchádzač>
	<vyplní uchádzač>

	3.
	< názov vyplní uchádzač>/ Multifunkčné digitálne zariadenie – stolové – čiernobiela tlač (kopírovanie, sieťová tlačiareň, sieťový skener)
	2
	<vyplní uchádzač>
	<vyplní uchádzač>

	Celková cena za dodanie tovaru bez DPH
	<vyplní uchádzač>




Príloha č. 3 ku Kúpnej zmluve č. C-NBS1-000-074-851 

Zoznam tovarov, na ktoré sa vzťahuje služba ALL IN s uvedenými paušálnymi poplatkami


	Por. č.
	Názov/typ tovaru, na ktoré sa vzťahuje služba ALL IN
	Paušálny poplatok služby ALL IN na jednu kópiu formátu A4 v eurách bez DPH

	1.1
	< názov vyplní uchádzač>/ Multifunkčné digitálne zariadenie – samostatne stojace na kolieskach – farebná tlač veľkosti papiera A4 / 45 000 ks na jedno MFZ
	
<vyplní uchádzač> 


	1.2
	< názov vyplní uchádzač>/ Multifunkčné digitálne zariadenie – samostatne stojace na kolieskach – čiernobiela tlač veľkosti papiera A4 / 90 000 ks na jedno MFZ
	
<vyplní uchádzač> 

	2.1
	< názov vyplní uchádzač>/ Multifunkčné digitálne zariadenie – stolové – farebná tlač veľkosti papiera A4 / 20 000 ks na jedno MFZ
	
<vyplní uchádzač> 


	2.2
	< názov vyplní uchádzač>/ Multifunkčné digitálne zariadenie – stolové – čiernobiela tlač veľkosti papiera A4 / 60 000 ks na jedno MFZ
	
<vyplní uchádzač> 


	3.
	< názov vyplní uchádzač>/ Multifunkčné digitálne zariadenie – stolové – čiernobiela tlač veľkosti papiera A4 / 60 000 ks na jedno MFZ
	
<vyplní uchádzač> 





Príloha č. 4 ku Kúpnej zmluve č. C-NBS1-000-074-851 

Zoznam subdodávateľov predávajúceho

Verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:
1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.


	Por. č.
	Obchodné meno, sídlo a IČO, zápis do príslušného obchodného registra subdodávateľa
	Osoba oprávnená konať za subdodávateľa (meno a priezvisko, adresa pobytu, dátum narodenia)

	1.
	<vyplní uchádzač>
	<vyplní uchádzač>

	2.
	<vyplní uchádzač>
	<vyplní uchádzač>

	3.
	<vyplní uchádzač>
	<vyplní uchádzač>

